Springbokboud met Brijani Speserye – Boerekos – Kook met Nostalgie
30 ml korrel mosterd
30 ml brijani speserye
6 vet knoffelhuisies, gekneus
30 ml vars gemmer, fyngekap
1 pynappel, geskil, in blokkies gesny
250 ml swoerdlose spekvleis
Ontbeen die boud. Voorverhit oond tot 180 grade.
Meng die botter, bruinsuiker, koekmeelblom, mosterd, sout, speserye, knoffel, gemmer en koljander saam en vryf die boud goed daarmee. Rol die vleis netjies terug en bind dit vas met kombuistou in 2.5 cm intervalle.
Verhit die olie in 'n vuurvaste kasserol met 'n deksel wat dig pas. Braai die ui oor matige hitte tot sag en deurskynend. Voeg die pynappel by. Plaas die boud bo-op uie en pynappel en verwyder kasserol van die plaat. Bedek die boud deur die spekvleis bo-op die boud te rangskik en giet die port oor. Plaas in oond vir 1 uur 30 minute tot 2 ure of tot die vleis sag is. Vul die vloeistof aan met aftreksel of warm water indien nodig.
Laat die vleis 10 minute rus sodra dit gaar is. Haal dit uit die kasserol en plaas op 'n warm plek. Indien die sous te dun is, plaas die kasserol terug op die plaat en laat die sous indamp tot regte konsistensie. Proe en geur sous indien nodig. Sny boud in skyfies en sit dit voor saam met die sous, romerige kapokaartappels of koeskoes en dadels.
Hierdie resep kan ook gebruik word vir n skaapboud.
Recipe Type: Wildsvleis Tags: boerekos, boud, brijani, Kerrie, resepte, speserye, springbok, wildsvleis